— 304 — 



culez particulièrement, presens les dits pardessus, lieutenant et 

 portier ou du moins ceux qui auront esté presens, pour con- 

 noistre si à leur certiffîcation aura esté aucune chose adjoustée 

 paravant que d'estre inscript aux quahiers d'icelle Saulnerie, 

 et que iceux portier et clercq payeur ayent aussy chacun une 

 clef de l'armaire du dit clerc ventier; lesquels clercs des rolles, 

 après les dittes certifications et vérifications telles que dessus 

 et qui seront faittes au dit conseil, inscriront particulièrement 

 es quahiers d'icelle Saulnerie tout ce que aura esté despensé à 

 la ditte porte, afin que tous à qui il appartiendra puissent facile- 

 ment connoistre quelles quantitez de bois et autres choses au- 

 ront esté passées et achettées à la ditte porte, et signeront la 

 ditte despense de chacune semaine les dits clercs des rolles 

 ou celuy qui l'aura veue, afin qu'il soit conneu celuy qui mieux 

 s'acquitera en sa charge. 



xxxiii. Et si aucuns des dits clercs ventier et payeur se trou- 

 vent malades ou absens, ne pourroit subroger l'un l'autre, 

 comme cy devant a esté dit de l'office de portier, ainsy sera 

 pourveu par le pardessus et, en son absence, par son dit lieute- 

 nant et conseil. 



Le tauxeur. 



xxxiiii. Pour ce que le dit taxeur n'a gardé les anciennes ordon- 

 nances, trouvons, tant par informations que evidament de fait, 

 Sa ditle Majesté et personniers grandement intéressez à cette 

 cause, luy ordonnons bien expressément les observer et gar- 

 der et que à l'avenir il ayt soigneux regard en tous bois qui 

 entreront en la ditte Saulnerie, pour greuser ceux qu'il connois- 

 tra non recevables, et qu'il ne fasse aucune taxe d'iceux bois 

 sinon es férues ou en présence des lieutenant, portier, clerc 

 ventier, payeur ou les deux d'iceux, que es dittes férues soient 

 continuellement les dits clercs ventier payeur avec lesquels se 

 trouvera le dit lieutenant et portier, du moins l'un d'eux, et que 

 chacun d'eux ayt loyal (et) regard sur le dit bois qui entrera, à 

 ce que s'ils connoissent le dit taxeur en faute ou négligence, 

 ils le déclarent ouvertement et pourvoyent promptement sans 

 dissimulation. 



xxxv. Et s'ils trouvent que iceluy taxeur ne fasse devoir par 



